google/wiki40b huggingface dataset:
Ζαν Αμπσίλ

Βιογραφικά στοιχεία

Ο  Αμπσίλ γεννήθηκε στο Μπον Σεκούρ της επαρχίας Αινώ το 1893. Είχε δάσκαλο τον Α. Ουαγέν (Alphonse Oeyen), οργανίστα στην Βασιλική της γενέτειράς του. Από το 1913 σπούδασε στην Σχολή του Αγ Γρηγορίου τού Τουρναί και όργανο και αρμονία στο Ωδείο των Βρυξελλών. Μόλις απεφοίτησε, αποφάσισε να επικεντρωθεί στην σύνθεση και την ενορχήστρωση με δάσκαλο τον Π. Ζιλσόν (Paul Gilson). Το 1922, νίκησε στον περίφημο διαγωνισμό Βραβείο Ρώμης (Prix de Rome) του Βελγίου και, το 1934, το Βραβείο Ρούμπενς (Prix Rubens), που τού επέτρεψε να ταξιδέψει στο Παρίσι. Εδώ, συνάντησε ως συναδέλφους τους σύγχρονους συνθέτες Ζ. Ιμπέρ, Ν. Μιγιό και Α. Χόνεγκερ. Απέκτησε διεθνή αναγνώριση μετά την πρεμιέρα τού έργου του Κοντσέρτο για πιάνο αρ. 1 (op. 30). 
Από το 1930 και μετά, ο Αμπσίλ δίδαξε αρμονία στο Ωδείο των Βρυξελλών, για να γίνει καθηγητής αντίστιξης έξι χρόνια αργότερα. Μεταξύ των μαθητών του Ωδείου ήταν ο Π. Ντανμπλόν (Paul Danblon). Δίδαξε επίσης στο Μουσικό Παρεκκλήσιο της Βασίλισσας Ελισάβετ (Chapelle Musicale Reine Elisabeth) και το Μουσικό Σχολείο του Έτερμπεϊκ (Etterbeek). Από το 1955 υπήρξε μέλος της Βασιλικής Ακαδημίας του Βελγίου. Πέθανε στις Βρυξέλλες το 1974, σε ηλικία 81 ετών.
Πηγή El Fouara (Αλγερία)

Το Σιντριβάνι Ain El Fouara είναι ένα εμβληματικό και διάσημο μνημείο στην πόλη  Σετίφ στην Αλγερία. Κατασκευάστηκε από τον Γάλλο γλύπτη Francis de Saint-Vidal στα τέλη του 19ου αιώνα.
Αρχικά ήταν μια απλή βρύση χτισμένη γύρω από μια πηγή από στρατιωτικούς μηχανικούς μετά την κατάληψη του Σετίφ. Το νερό ήταν ζεστό κατά το χειμώνα και δροσερό το καλοκαίρι. Αλλά η προοδευτική υποβάθμιση της βρύσης υποχρέωσε το δημοτικό συμβούλιο να σκεφτεί για την αποκατάστασή του, στα τέλη του 19ου αιώνα. Το 1896, ο δήμαρχος του Σετίφ, Μ. Aubry, κατά τη διάρκεια ενός ταξιδιού στο Παρίσι, ζήτησε από τον διευθυντή της Ανώτατης Σχολής Καλών Τεχνών "Les Beaux-Arts" να δωρίσει ένα άγαλμα για τη διακόσμηση της πηγής. Το 1898, ο δήμαρχος ενημερώθηκε ότι το άγαλμα,  που παρίστανε μια γυμνή Ναϊάδα, φτιαγμένο από τον Francis de Saint-Vidal, ήταν έτοιμο. Η εγκατάσταση του αγάλματος και όλες οι εργασίες ολοκληρώθηκαν το 1899.
Στις 22 Απριλίου 1997, το άγαλμα καταστράφηκε από έκρηξη βόμβας που αποδόθηκε σε ισλαμιστές. Στις 28 Φεβρουαρίου 2006, ένας ισλαμιστής υποκινούμενος από ιμάμηδες κατέστρεψε το άγαλμα με ένα σφυρί. Και στις δύο περιπτώσεις το γλυπτό επισκευάστηκε. Στις 18 Δεκεμβρίου 2017, ένας ισλαμιστής κατέστρεψε το άγαλμα για τρίτη φορά, σπάζοντας το πρόσωπο και το στήθος της Ναϊάδας με σφυρί και καλέμι. Ισλαμιστές ζήτησαν από την κυβέρνηση να μεταφέρει το άγαλμα σε μουσείο γιατί προσβάλλει "τις αλγερινές αξίες περί δημοσίας αιδούς". Όμως πολλοί Αλγερινοί δεν προσβάλλονται αλλά ελκύονται από την πηγή, όπου πηγαίνουν για να δώσουν όρκους και να ζητήσουν καλή τύχη. Το γλυπτό ανακαινίστηκε και εγκαινιάστηκε στις 4 Αυγούστου 2018, αλλά υπέστη νέο βανδαλισμό στις 9 Οκτωβρίου 2018. Ο υπουργός Azzedine Mihoubi, ανακοίνωσε στο Twitter ότι η ζημιά ήταν μικρή και θα  επισκευαστεί.
Ιωάννης Νούνιεθ Γ΄ ντε Λάρα

Βιογραφία

Ήταν ο μόνος γιος του Φερδινάνδου ντε λα Σέρδα και της Ιωάννας Νούνιεθ ντε Λάρα, κόρης και κληρονόμου του Ιωάννη Νούνιεθ Α΄ κυρίου της Λάρας. 
Ο πατέρας του Φερδινάνδος ήταν διάδοχος, αλλά απεβίωσε πριν τον πατέρα του και ο δευτερότοκος αδελφός του Σάντσο Δ΄ βρήκε ευκαιρία να σφετεριστεί το θρόνο. Από τη μητέρα του κληρονόμησε την κυριότητα της Λάρας. Από το γάμο του με την κυρία της Μπισκάγια, έγινε κύριος της Μπισκάγια. 
Το 1350 απεβίωσε στο Μπούργος σε ηλικία 37 ετών και τον διαδέχθηκαν τα παιδιά του: ο Νούνο Ντίαθ (1350-52), η Ιωάννα (1352-59) και η Ισαβέλα (1359-61).
Γόπα

Χαρακτηριστικά

Το μήκος της μπορεί να φθάσει τα 35 εκατοστά. Το χρώμα της είναι γκριζογάλαζο στη ράχη, λίγο πιο ανοικτό ασημί στα πλευρά και στην κοιλιά και γυαλιστερό.  Πίσω από τα μάτια αρχίζουν 4 κίτρινες γραμμές που καταλήγουν στη ρίζα της ουράς. Φέρει επίσης πλευρική γραμμή σκούρα καφέ. Το κεφάλι της γόπας έχει μήκος περίπου το 1/4 του συνολικού μήκους του ψαριού. Έχει μάτια σχετικά μεγάλα στο μισό ύψος του κεφαλιού και εξ αυτού ονομάστηκε «βόωψ» από το αρχαίο ελληνικό επίθετο «βοώπις» (= αυτή που έχει μεγάλα μάτια κυριολεκτικά «αυτή που έχει μάτια σαν του βοδιού»). Το ρύγχος της στρογγυλεύει και στο στόμα της, που φέρει κλίση προς τα πάνω, έχει στην πάνω σιαγόνα κοπτήρες ενώ στην κάτω κυνόδοντες, αν και θεωρείται φυτοφάγο ψάρι.

Είδη

Στο γένος βόωψ, στο οποίο ανήκει η γόπα, ανήκει και το νόστιμο ψάρι σάρπα ή σάλπα. Το εν λόγω ψάρι είναι διαδεδομένο και στις ελληνικές θάλασσες.

Ετυμολογία

Η λέξη «βόωψ» προέρχεται από τα αρχαία ελληνικά: βους και ωψ (μάτια σαν του βοδιού, δηλαδή μεγάλα μάτια). Η λέξη προτάθηκε από τον Αθήναιο το Ναυκρατίτη ο οποίος εξηγούσε ότι κακώς ο Αριστοφάνης ο Βυζάντιος αναφέρει το ψάρι ως «βώκα», ενώ έπρεπε να το λέει βώοπα, γιατί αν και μικρό έχει μεγάλα μάτια, δηλαδή βόωψ, αυτός που έχει μάτια σαν του βοδιού. Από τον Πατριάρχη Φώτιο, αναφέρεται ως βωψ, ενώ αργότερα αναφέρεται και ως βοῦπα (με κοινή προφορά γοῦπα). Στην Κύπρο λέγεται και βόππα ή γόππα.
Δήμος Ακραιφνίας

Γεωγραφική θέση

Ο δήμος συνόρευε με τους δήμους Ορχομενού, Αλιάρτου, Θεσπιέων, Βαγίων, Θηβαίων, και με τους δήμους Ανθηδόνος του νομού Ευβοίας και Οπουντίων του νομού Φθιώτιδας.
Ανάγλυφη παράσταση άρματος (Εθνικό Αρχαιολογικό Μουσείο αρ. Π1428)

Περιγραφή

Το ανάγλυφο είναι κατασκευασμένο από εύθρυπτο πωρόλιθο. Παριστάνει ένα άρμα με δυναμικό και εντυπωσιακό αρματηλάτη που τεντώνει το χαλινάρι. Το άλογο, εξίσου ρωμαλέο και με εντυπωσιακές οπλές, καλπάζει ορμητικά με υψωμένη την ουρά και ερεθισμένο γεννητικό όργανο, κινώντας το άρμα προς τα δεξιά. Μπροστά από το άρμα μια δεύτερη ανδρική μορφή στέκει αδέξια ή είναι πεσμένη στο έδαφος. Στο χέρι κρατάει σπαθί, ή κάποιο σύμβολο (ενδεχομένως ψάρι) κείτεται δίπλα στο αριστερό του χέρι. Πίσω από το άρμα και πάνω από το άλογο ελίσσονται φίδια, ενώ  επάνω από την όλη εικόνα και κάτω από το άλογο και την δεύτερη φιγούρα μαίνονται τα κύματα της θάλασσας. Ο τροχός του άρματος και τα πίσω πόδια του αλόγου βρίσκονται στην ξηρά, ενώ το άλογο έχει εισβάλει με τα μπροστινά του πόδια στην θάλασσα και καλπάζει, λίγο πριν αγγίξει τον αφρό των κυμάτων.

Ερμηνεία και ιστορική τοποθέτηση

Το εντυπωσιακό αυτό ανάγλυφο είναι τμήμα επιτύμβιας στήλης. Παρουσιάζει ενδεχομένως κάποια σκηνή μάχης άγνωστης λοιπής ερμηνείας. Κατασκευάστηκε το 16ο αιώνα π.Χ.
Κάρολος Γουλιέλμος του Νασσάου-Ούζινγκεν

Βιογραφία

Γεννήθηκε στο Ούζινγκεν και ήταν ο πρωτότοκος γιος του Καρόλου πρίγκιπα του Νασσάου-Ούζινγκεν και της Χριστίνας-Βιλελμίνας των Βέττιν, κόρης του Ιωάννη-Γουλιέλμου Γ΄ δούκα της Σαξονίας-Άιζεναχ.
Το 1770 έγινε αντιστράτηγος του Ολλανδικού στρατού και προήχθη σε στρατηγό το 1789. Το επόμενο έτος έγινε διοικητής του Συντάγματος των Βαλώνων και λοχαγός των Γρεναδιέρων.
Διαδέχθηκε τον πατέρα του το 1775. Το 1783 κατέληξε σε συμφωνία Κληρονομίας του Οίκου Νασσάου με τον εξάδελφό του πρίγκιπα του Ζάαρμπρυκεν, τον 4ο εξάδελφό του πρίγκιπα του Βάιλμπουργκ και τον πρίγκιπα του Ντητς του κλάδου του Όθωνα Α΄. Συμφώνησαν οι περιοχές του Νασσάου να είναι αδιαίρετες και αν ένας κλάδος εκλείψει, η περιοχή του να κληροδοτείται στον πρεσβύτερο κλάδο. Το 1797 απεβίωσε ο Ερρίκος-Λουδοβίκος πρίγκιπας του Νασσάου-Ζάαρμπρυκεν και τον διαδέχθηκε ο Κάρολος-Γουλιέλμος, μια και ο κλάδος του Ούζινγκεν ήταν ο πρεσβύτερος του Οίκου. Τέσσερα έτη μετά με τη συνθήκη του Λιουνεβίλ οι περιοχές του δυτικά του Ρήνου πέρασαν στη Γαλλία, αποζημιώθηκε όμως με άλλες από το ψήφισμα Κύριο Συμπέρασμα της Έκτακτης Αυτοκρατορικής Αντιπροσωπείας το 1803.
Απεβίωσε το ίδιο έτος χωρίς άρρεν τέκνο και τον διαδέχθηκε ο επόμενος αδελφός του Φρειδερίκος-Αύγουστος.
Ελευθέριος Ελευθεριάδης

Καταγωγή και πρώτα χρόνια

Γιος του δασκάλου Ευσταθίου από την οικογένεια των Χατζηλευτεράντων και της Σημέλας, από 12 χρονών ταλαιπωρήθηκε στο καράβι και κατέληξε στη Χάλκη, χωρίς υγειονομική περίθαλψη. Η οικογένειά του αποδεκατίστηκε από τις κακουχίες (ο πατέρας του σκοτώθηκε από τους Τούρκους στα 1922) και ο ίδιος κατάφερε να επιζήσει και να διαφύγει στη Χάλκη. Ως το 1925 έζησε σε ορφανοτροφείο στην Πρίγκηπο και μετά την ανταλλαγή των πληθυσμών στο Καραμπουρνάκι, όπου έγινε καραντίνα σε εκείνον και σε άλλους πρόσφυγες. Κατέφυγε στον Άγιο Δημήτριο Κοζάνης, όπου είχαν βρει καταφύγιο και άλλοι πρόσφυγες. Τελικά πήγε στο ορφανοτροφείο στα Γρεβενά.

Σπουδές

Κατά την παραμονή του στο ορφανοτροφείο, ο Ελευθέριος Ελευθεριάδης έκανε γυμνασιακές σπουδές με επιτυχία, για να βραβευτεί με το πρώτο βραβείο από την Εταιρεία Μακεδονικών Σπουδών Θεσσαλονίκης για την επιμέλεια και τη χρηστότητα. Στη Θεσσαλονίκη σπούδασε μαθηματικός και πήρε πτυχίο σε ηλικία 29 ετών. Έλαβε μέρος στον Πόλεμο του 1940 στην Αλβανία και τιμήθηκε με τον Πολεμικό Σταυρό.
Απέκτησε δίπλωμα από τη Δραματική Σχολή του Κρατικού Ωδείου Θεσσαλονίκης και ήταν Γενικός Διευθυντής των Σχολών Ιατρικών Επαγγελμάτων "Ο Γαληνός", στη συμπρωτεύουσα.

Δημοσιογραφική δραστηριότητα

Αργότερα εγκαταστάθηκε στην Κατερίνη και διετέλεσε πρώτος διευθυντής του ΙΚΑ της πόλης από το 1950 ως το 1952 και διευθυντής και εκδότης της εβδομαδιαίας κατερινιώτικης εφημερίδας "Ο Θαρραλέος". Στα προηγούμενα χρόνια ήταν επίσης εκδότης ενός στρατιωτικού εντύπου, της "Φωνής του Εθνοφρουρού" που εξέδιδε το 71ο Τάγμα Εθνοφρουράς.

Πολιτική σταδιοδρομία

Εξελέγη για πρώτη φορά βουλευτής στις εκλογές του 1952 με την ΕΠΕΚ του Πλαστήρα. Στις εκλογές του 1956 ήταν ξανά υποψήφιος με τη Δημοκρατική Ένωση, μαζί με τους Κωνσταντίνο Δημόπουλο και Δημήτριο Δημάδη, όμως ο συνδυασμός τους δεν εξελέγη, καθώς συγκέντρωσαν 16.941 ψήφους συνολικά. Στις εκλογές εκείνες η ΕΡΕ με το συνδυασμό της πήρε 17.845 ψήφους συνολικά και έτσι εξελέγησαν βουλευτές οι τρεις της υποψήφιοι, Δημήτριος Βακάλης (ή Βακάλογλου), Αλέξανδρος Δεληγιαννίδης και Κωνσταντίνος Παπαγεωργίου.
Στις δημοτικές εκλογές του 1959 κατήλθε ως υποψήφιος στο Δήμο Κατερίνης, για να εκλεγεί τελικά πρόεδρος του Δημοτικού Συμβουλίου, θέση στην οποία υπηρέτησε από το 1959 ως το 1964. 
Ο Ελευθέριος Ελευθεριάδης πολιτεύτηκε ξανά με τη ΝΔ και εξελέγη ξανά βουλευτής Πιερίας (όπου τον φώναζαν "μπαρμπα-Λευτέρη") στις εκλογές του 1974 με 5.731 ψήφους και ξανά στις εκλογές του 1977 συγκεντρώνοντας 4.834 σταυρούς Η θητεία του στη Βουλή έληξε το 1981.
Στις βουλευτικές εκλογές του 1981 κατήλθε ξανά υποψήφιος με τη ΝΔ, όμως δεν κατάφερε να επανεκλεγεί, συγκεντρώνοντας 2.553 ψήφους .

Θάνατος

Πέθανε το 1988 στην Τραπεζούντα, αφού προηγουμένως ταξίδεψε στον Πόντο για την εορτή της Παναγίας. Δύο από τα ταξίδια του στον Πόντο (1953, 1979) τα αποτύπωσε γλαφυρά στο έργο του "Πόντος, επιστροφή στην Ιθάκη- Οδοιπορικό μνήμης και γεωγραφίας" (εκδόσεις αφοί Κυριακίδη). Η ταφή του έγινε στην Παναγία Σουμελά, στο Βέρμιο, όπως ήταν η επιθυμία του.
Ήταν παντρεμένος με την Ευωδιά Παρθενίδου και απέκτησαν τρεις κόρες .
Κλέαρχος Περγαντάς

Τοπική Αυτοδιοίκηση

Γνώστης των προβλημάτων του Νομού, με θέση και άποψη για την ανάπτυξη του τόπου, σε ηλικία 42 ετών, εκλέχτηκε Νομάρχης Βοιωτίας στις νομαρχιακές εκλογές τον Οκτώβριο του 2002. Το  2006, ήταν εκ νέου υποψήφιος Νομάρχης όντας επικεφαλής του Συνδυασμού «ΒΟΙΩΤΙΑ ΝΕΑ ΔΥΝΑΜΗ» και επανεκλέχτηκε από την πρώτη Κυριακή, με ποσοστό 54%. Συνολικά, υπηρέτησε τη Νομαρχιακή Αυτοδιοίκηση δύο διαδοχικές τετραετίες (2003 – 2010).
Το Φεβρουάριο του 2007 εξελέγη στην  Ένωση Νομαρχιακών Αυτοδιοικήσεων Ελλάδας. Εξελέγη περιφερειάρχης Στερεάς Ελλάδας στις εκλογές τοπικής αυτοδιοίκησης του 2010, υποστηριζόμενος από το ΠΑΣΟΚ.
Γκαντζά (Ναχτσιβάν)

Ετυμολογία

Οι ερευνητές έχουν διαφορετικές απόψεις για το τοπωνύμιο της Γκαντζά. Για άλλους ερευνητές η λέξη έχει προέλευση από αραβο-περσικές γλώσσες, ενώ οι περισσότεροι πιστεύουν ότι έχει την ίδια ρίζα με το όνομά της πόλης Γκαντζά.
Αγία Θέκλα Εύβοιας

Γεωγραφία

Η Αγία Θέκλα βρίσκεται στην ΑK. Εύβοια, σε πεδινή περιοχή στις ανατολικές απολήξεις του Μαυροβουνίου, κοντά στην επαρχιακή οδό που οδηγεί προς την Κύμη. Έχει μέσο σταθμικό υψόμετρο 80 και απέχει από την Χαλκίδα, 70 χλμ. περίπου, προς τα ΒΑ.

Πληθυσμικά στοιχεία

Η εξέλιξη πληθυσμού του οικισμού έχει ως εξής: κάτοικοι 78 (1961), 45 (1971), 71 (2001), 37 (2011).
Α΄ Εθνική ποδοσφαίρου γυναικών 2009-10

Το πρωτάθλημα Ελλάδας ποδοσφαίρου γυναικών 2009−2010 ήταν το 18ο πρώταθλημα Α' Εθνικής ποδοσφαίρου γυναικών. Διεξήχθη σε δύο φάσεις. Στην πρώτη φάση έγιναν δύο όμιλοι, ο Βόρειος με 7 ομάδες και ο Νότιος με 8 ομάδες. 3 ομάδες από κάθε όμιλο προκρίθηκαν στην τελική φάση. Πρωταθλητής αναδείχθηκε ο ΠΑΟΚ για έκτη φορά στην ιστορία του.
Κρις Πρατ

Πρώτα Χρόνια

ο Κρις Πρατ γεννήθηκε στην Βιρτζίνια, Μινεσότα. Οι γονείς του είναι η Κάθλιν Λουίς 'Κάθυ", η οποία δούλευε σε ένα σουπερμάρκετ, και του Ντάνιελ Πρατ (πέθανε το 2014), ο οποίος δούλευε στα ορυχεία. Μεγάλωσε στην Λίμνη Στίβενς, στην Ουάσιγκτον.

Προσωπική Ζωή

Ο Κρις Πρατ συνάντησε την ηθοποιό Άννα Φάρις στα γυρίσματα της ταινίας Take Me Home Tonight το 2007. Αρραβωνιάστηκαν δυο χρόνια αργότερα  και παντρεύτηκαν στο Μπάλι στις 9 Ιουλίου 2009.  Ζούν στην περιοχή του Χόλιγουντ στο Λος Άντζελες στην Καλιφόρνια. Ο γιός τους γεννήθηκε τον Αύγουστο του 2012.
Αλέξανδρος (εγγονός του Ηρώδη)

Βιογραφία

Πατέρας του ήταν ο Αλέξανδρος (γιος του Ηρώδη Α΄), που εκτελέστηκε από τον πατέρα του Ηρώδη Α΄ τον Μεγάλο (7 π.Χ.), λόγω κατηγοριών για συμμετοχή του σε συνωμοσία. Μητέρα του ήταν η Ελληνίδα πριγκίπισσα Γλαφύρα από την Καππαδοκία, κόρη τού τελευταίου Έλληνα βασιλιά της χώρας Αρχέλαου. Μετά την εκτέλεση τού πατέρα του παρέμεινε στην αυλή τού παππού του Ηρώδη Α΄ στα Ιεροσόλυμα, μαζί με τον μεγαλύτερο αδελφό του Τιγράνη Ε΄. Ο Ηρώδης Α΄ προόριζε να παντρέψει τον εγγονό του Αλέξανδρο με την ανιψιά τού αδελφού του Φρεώρη· τελικά δεν έγινε ο γάμος, λόγω αρνητικής επέμβασης τού γιου του Ηρώδη Αντίπα. Μετά τον θάνατο τού παππού τους Ηρώδη, τα δύο αδέλφια, ο Αλέξανδρος και ο μεγαλύτερος αδελφός του Τιγράνης Ε΄ πήγαν στην πατρίδα της μητέρας τους στην Καππαδοκία, στην αυλή του παππού τους Αρχέλαου (4 π.Χ.). Στην Καππαδοκία τα δύο αδέλφια ασπάστηκαν την Ελληνική θρησκεία, γλώσσα και έθιμα, αποβάλλοντας τα Ιουδαϊκά, αλλά δεν έκοψαν ποτέ τους δεσμούς τους με την οικογένεια του Ηρώδη Α΄. Λίγα είναι γνωστά για την ζωή του Αλέξανδρου σαν ενήλικα· πιθανότατα ζούσε στην Αίγυπτο. Γιος του ήταν ο μετέπειτα βασιλιάς της Αρμενίας Τιγράνης ΣΤ΄ την εποχή του Ρωμαίου αυτοκράτορα Νέρωνα.
Προεδρικές εκλογές στη Ζάμπια 2015

Προεδρικές εκλογές διεξήχθησαν στη Ζάμπια στις 20 Ιανουαρίου 2015 (και σε ορισμένα σημεία της χώρας στις 21 Ιανουαρίου), έπειτα από το θάνατο του προέδρου Μάικλ Σάτα. Η θητεία του εκλεγέντος Προέδρου θα είναι για μερικά χρόνια, κάτι που σημαίνει ότι ο νέος πρόεδρος θα υπηρετήσει το υπόλοιπο της πενταετούς θητείας του Σάτα, μέχρι να διεξαχθούν οι επόμενες προεδρικές εκλογές (προγραμματισμένες) το έτος 2016. Ανάμεσα στους 11 υποψηφίους στις προεδρικές εκλογές κατήλθε και ο πρώτος γιος του πρώτου προέδρου της χώρας, Κένεθ Καούντα, Τιλιέντζι Καούντα. Αναφορικά με τη συμμετοχή στις εκλογές, η προσέλευση των ψηφοφόρων κυμάνθηκε στα χαμηλότερα επίπεδα στην πολιτική ιστορία της χώρας, που μεταφράζεται σε ποσοστό γύρω στο 32%. Νικητής των εκλογών αναδείχθηκε ο Έντγκαρ Λούνγκου, υποψήφιος του κυβερνώντος κόμματος, ο οποίος ορκίστηκε και ανέλαβε καθήκοντα στις 25 Ιανουαρίου 2015.

Πλαίσιο

Μετά το θάνατο του προέδρου Σάτα, στις 28 Οκτωβρίου 2014 ο αντιπρόεδρος Γκάι Σκοτ έγινε υπηρεσιακός πρόεδρος και ο πρώτος μη Άραβας λευκός αρχηγός κράτους στην Αφρική από την εποχή του απαρτχάιντ το 1994. ο Σκοτ δεν μπορούσε να είναι υποψήφιος στις προεδρικές εκλογές, επειδή οι γονείς του γεννήθηκαν στο Ηνωμένο Βασίλειο και όχι στη Ζάμπια.
Σύμφωνα με το Σύνταγμα της Ζάμπιας, πρέπει να διεξαχθούν εκλογές εντός 90 ημερών από το θάνατο του προέδρου. Στις 18 Νοεμβρίου ο Σκοτ ανακοίνωσε την ημερομηνία διεξαγωγής των εκλογών και ξεκίνησε επίσημα η προεκλογική περίοδος.
Στις 27 Φεβρουαρίου 2014 συστάθηκε η Δημοκρατική Συμμαχία και συμφωνήθηκε να κατέλθουν στις εκλογές με έναν κοινό υποψήφιο. Η συμμαχία αυτή αποτελείται από το Κίνημα για Πολυκομματική Δημοκρατία (MMD), τη Συμμαχία για μια Καλύτερη Ζάμπια, Ζαμπιανοί για Ενδυνάμωση και Ανάπτυξη, Κόμμα του Λαού και το Κογκρέσο Όλου του Λαού. Ωστόσο, μετά το θάνατο του Σάτα ο αναπληρωτής γενικός γραμματέας του MMD Τσέμπε Νιάνγκου εξέφρασε τις αμφιβολίες του αναφορικά με το αν η συμμαχία θα μπορούσε να εργαστεί για τις εκλογές του 2015 δεδομένης της βραχείας χρονικής περιόδου για να εγγραφούν οι υποψήφιοι για την επαναληπτική προεδρική εκλογή.

Διεξαγωγή

Η ψηφοφορία διεξήχθη γενικά σε ειρηνικό και ήρεμο κλίμα. Ωστόσο, στο κέντρο καταμέτρησης των ψηφοδελτίων στην πρωτεύουσα Λουσάκα η αστυνομία έκανε χρήση δακρυγόνων για να απωθήσει τους διαδηλωτές που ήταν προσκείμενοι στην ομάδα του Χιτσιλέμα και που είχαν κατασκηνώσει έξω από το κτήριο.
Σε ορισμένες περιοχές της χώρας η ψηφοφορία παρατάθηκε για μία ημέρα (21 Ιανουαρίου) εξαιτίας των καταρρακτωδών βροχών που καθυστέρησαν τη μεταφορά εκλογικού υλικού στις περιοχές αυτές. Έπειτα από παράπονα της αντιπολίτευσης, η ανακοίνωση των αποτελεσμάτων παρατάθηκε ως τις 22 Ιανουαρίου. 
O επικεφαλής των εκλογικών παρατηρητών της Αφρικανικής Ένωσης, Καλέμα Μοτλάντε εξέφρασε την ικανοποίησή του για τη διεξαγωγή των προεδρικών εκλογών παρά τον ελάχιστο χρόνο που είχαν για την οργάνωση και ορισμένους λογιστικούς περιορισμούς. Από την πλευρά τους, οι παρατηρητές της Νοτιοαφρικανικής Αναπτυξιακής Κοινότητας (SADC) δήλωσαν ότι οι εκλογές ήταν "ελεύθερες και δίκαιες" παρά τη χαμηλή συμμετοχή.
Αυστριακό Αρχαιολογικό Ινστιτούτο Αθηνών

Ανασκαφές

Κατά τη διάρκεια της ιστορίας του το ÖAI Athen έχει πραγματοποιήσει ανασκαφές στους Λουσούς, στην Αιγείρα, στην Ήλιδα και αλλού.
Κολομβιανές βουλευτικές εκλογές 2014

Βουλευτικές εκλογές διεξήχθησαν στις 9 Μαρτίου 2014 στην Κολομβία για την εκλογή των μελών του Κογκρέσου. Συνολικά αποφασίστηκαν οι 102 έδρες στη Γερουσία και οι 166 της Βουλής των Αντιπροσώπων της Κολομβίας και οι αντιπρόσωποι στο Κοινοβούλιο των Άνδεων. Για τη Γερουσία κατήλθαν 773 υποψήφιοι, για τη Βουλή 1.528 και για το Κοινοβούλιο των Άνδεων 23 υποψήφιοι. 32.795.962 Κολομβιανοί ήταν εγγεγραμμένοι στους εκλογικούς καταλόγους μέχρι την προθεσμία της 25 Ιανουαρίου 2014.
Στις εκλογές ήταν υποψήφιος και ο πρώην πρόεδρος Άλβαρο Ουρίμπε για μία έδρα στη Γερουσία. Αυτό έγινε για πρώτη φορά στη σύγχρονη ιστορία της χώρας. Ο Ουρίμπε έχει ήδη υπηρετήσει δύο προεδρικές θητείες.
Κύπελλο Βραζιλίας ποδοσφαίρου ανδρών 1992

Το  Κύπελλο Βραζιλίας ποδοσφαίρου ανδρών 1992 ήταν η τέταρτη διοργάνωση του Κυπέλλου Βραζιλίας. Η διοργάνωση ξεκίνησε στις 7 Ιουλίου 1992 και τελείωσε στις 13 Δεκεμβρίου 1992. Νικήτρια ήταν η Ιντερνασιονάλ.

Σύστημα διεξαγωγής

Στη διοργάνωση αγωνίστηκαν 32 ομάδες οι οποίες αγωνίστηκαν σε νοκ-άουτ φάσεις διπλών αγώνων. Ίσχυε ο κάνονας των εκτός έδρας γκολ.
Θανάσης Αγγελής

Σε συλλογικό επίπεδο

Ξεκίνησε το ποδόσφαιρο από την Ιεράπολη Αιγάλεω και το 1967 μεταγράφηκε στον Ολυμπιακό μετά από θερμή εισήγηση του τότε προπονητή της ομάδας του Πειραιά, Μάρτον Μπούκοβι. Αν και αποκτήθηκε ως επιθετικός, καθιερώθηκε στη νέα του ομάδα στην άμυνα, με τον Στέφαν Μπόμπεκ να τον χρησιμοποιεί πρώτος στο αριστερό άκρο της άμυνας του Ολυμπιακού. Με την ομάδα του Πειραιά πραγματοποίησε πολλές διεθνείς συμμετοχές αγωνιζόμενος σε όλες τις ευρωπαϊκές διοργανώσεις (Κυπελλούχων, ΟΥΕΦΑ αλλά και Πρωταθλητριών). Έκλεισε την καριέρα του στον Ορφέα Αιγάλεω.

Στην εθνική ομάδα

Με την εθνική Ελλάδας αγωνίστηκε συνολικά 11 φορές, το διάστημα 1971-1973. Το ντεμπούτο του πραγματοποιήθηκε στις 17 Νοεμβρίου 1971, στην εκτός έδρας φιλική αναμέτρηση εναντίον της Βουλγαρίας, υπό τις οδηγίες του Μπίλι Μπίνγκαμ.
Νησί Πιττ

Ιστορία

Το νησί Πιττ αρχικά είχε κατοικηθεί από τους Μοριόρι, οι ιθαγενείς άνθρωποι των νησιών Τσάταμ. Τα αρχαιολογικά τους απομεινάρια υπάρχουν παντού στο νησί. Μεγάλες ποσότητες τεχνουργημάτων συνεχώς έρχονται στο φως. Κανένα απομεινάρι από το σκάλισμα στο δέντρο (τέχνη των Μοριόρι που ονομάζεται μομόρι ρακάου) δεν είναι ορατό στο νησί αλλά υπάρχουν αρχεία που λένε ότι κάποτε υπήρχαν.
Οι πρώτοι Ευρωπαίοι που είδαν το νησί ήταν το πλήρωμα του πλοίου Τσάταμ ( η πλήρης αγγλική ονομασία είναι HMS Chatham) του Γουίλιαμ Μπρόουτον (William R. Broughton) και το είδε 1791. Το νησί ονομάστηκε από τον Γουίλιαμ Πιττ, πρώτος κόμης του Τσάταμ. Πενήντα χρόνια μετά, η ονομασία του νησιού απλοποιήθηκε σε Πιττ
Ειδικό Πρωτάθλημα Καλαθοσφαίρισης 1991

Το Ειδικό Πρωτάθλημα Καλαθοσφαίρισης 1991 ήταν διοργάνωση του Ειδικού Πρωταθλήματος Καλαθοσφαίρισης με σκοπό τον καθορισμό των ομάδων για τις 8 θέσεις στη Γ΄ Εθνική της περιόδου 1991–92. Έπειτα από την ολοκλήρωση της κανονικής περιόδου 1990–91 στα τοπικά πρωταθλήματα των Τοπικών Ενώσεων & Επιτροπών, οι πρωταθλήτριες και δευτεραθλήτριες ομάδες έλαβαν το δικαίωμα συμμετοχής στο πρωτάθλημα, με διοργανώτρια αρχή την Ελληνική Ομοσπονδία Καλαθοσφαίρισης (Ε.Ο.Κ.). Το πρωτάθλημα διεξήχθη σε τέσσερις ομίλους σε συγκεκριμένες περιοχές της χώρας.

1ος Όμιλος

Οι άγωνες του 1ου ομίλου πραγματοποιήθηκαν στο Κλειστό Γυμναστήριο «Ανδρέας Ερρίκος Χατζόπουλος» στην πόλη της Θήβας, στη Βοιωτία από την Τετάρτη 10 έως και την Κυριακή 14 Απριλίου του 1991.
Η διοργάνωση των αγώνων έγινε από την Ένωση Σωματείων Καλαθόσφαιρας Ανατολικής Στερεάς και Εύβοιας και συμμετείχαν 5 σύλλογοι από 4 ενώσεις και 1 τοπική επιτροπή. Ο Α.Ο. Παλαιού Φαλήρου και ο Α.Ο. Κόρκυρα Κέρκυρας κέρδισαν την άνοδο στη Γ΄ Εθνική για την  περίοδο 1991–92.

2ος Όμιλος

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!

3ος Όμιλος

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!

4ος Όμιλος

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!
Βραβεία Αμερικανικής Ακαδημίας Κινηματογράφου 1948

Η 21η Απονομή των Βραβείων της Ακαδημίας Κινηματογράφου, που τίμησε τις καλύτερες επιδόσεις στο χώρο του κινηματογράφου για το έτος 1999, έλαβε χώρα στις 24 Μαρτίου 1949. Η τελετή πραγματοποιήθηκε στο Θέατρο Κόντακ στο Χόλιγουντ της Καλιφόρνιας και την παρουσίαση ανέλαβε για πρώτη φορά ο Κρις Ροκ. Στην αμερικανική τηλεόραση μεταδόθηκαν από το δίκτυο ABC.
Οι υποψηφιότητες ανακοινώθηκαν στις 15 Φεβρουαρίου  με την ταινία Ιπτάμενο Κροίσο να σκοράρει τις περισσότερες, που ήταν 11, και το Million Dollar Baby και το Ψάχνοντας τη Χώρα του Ποτέ (Finding Neverland) να ακολουθούν με 7 υποψηφιότητες η καθεμία. Ο μεγάλος νικητής της βραδιάς ήταν το Million Dollar Baby που κέρδισε τα βραβεία Καλύτερης Ταινίας και Σκηνοθεσίας, δίνοντας στον Κλιντ Ίστγουντ το δεύτερο του Όσκαρ μετά από την βράβευση του για την ταινία Οι Ασυγχώρητοι (Unforgiven).

Υποψηφιότητες & Νικητές

Οι νικητές κάθε κατηγορίες εμφανίζονται με έντονους χαρακτήρες στην κορυφή της κατηγορίας.